ddrg/super_eurlex huggingface dataset:
Høringskonsulentens endelige rapport i sag COMP/M.2947 - Verbund/Energie Allianz

(udarbejdet i henhold til artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21))

(2004/C 79/11)

(EØS-relevant tekst)

(Denne tekst ophæver og erstatter teksten, der blev offentliggjort i De Europæiske Fællesskabers Tidende C 69 af 19. marts 2004, side 6)

Beslutningsudkastet giver anledning til følgende bemærkninger:

Den foreslåede fusion blev anmeldt den 20. december 2002.

Den 4. februar 2003 indledte Kommissionen en procedure i henhold til fusionsforordningens artikel 6, stk. 1, litra c), og parterne fik adgang til de vigtigste af de indlæg, som lå til grund for, at Kommissionen nærede alvorlig tvivl med hensyn til fusionens forenelighed med fællesmarkedet. Dette er vigtigt aspekt af den åbenhedspolitik, som Kommissionen er i færd med at indføre.

Den 10. april 2003 udsendte Kommissionen en klagepunktsmeddelelse, og parterne blev bevilget aktindsigt. Jeg har ikke modtaget indsigelser desangående fra hverken Kommissionens tjenestegrene eller parterne. Parterne svarede på klagepunktsmeddelelsen den 25. april 2003 og begærede en formel høring, som blev afholdt den 29. april 2003.

Den 7. maj 2003 indsendte parterne forslag til forskellige tilsagn, som derpå blev testet på markedet. Ingen af parterne har sået tvivl om markedstestens objektivitet. De tilbød efterfølgende en række ændringer af disse tilsagn. Derefter kunne der fremlægges et udkast til beslutning om godkendelse af fusionen ledsaget af forskellige betingelser. Kommissionens tjenestegrene trak i øvrigt et af klagepunkterne tilbage efter at have modtaget svaret på klagepunktsmeddelelsen og efter afholdelsen af høringen.

Hverken parterne eller tredjeparter har gjort indvendinger mod forløbet af proceduren.

Beslutningsudkastet beskæftiger sig kun med de klagepunkter, som parterne har haft lejlighed til at kommentere. Jeg mener derfor, at parternes ret til at blive hørt i denne sag er blevet tilgodeset.

Udfærdiget i Bruxelles, den 3. juni 2003.

Serge Durande
Høringskonsulentens endelige rapport i sag COMP/M.2187 — CVC/Lenzing (i henhold til artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21)) (EØS-relevant tekst.)



EU-Tidende nr. C 069 af 19/03/2004 s. 0007 - 0007



Høringskonsulentens endelige rapport i sag COMP/M.2187 - CVC/Lenzing (i henhold til artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21)) (2004/C 69/08) (EØS-relevant tekst) Beslutningsudkastet giver ikke anledning til nogen særlige bemærkninger. Den skriflige procedure forløb normalt. Der blev ikke anmodet om mundtlig høring. Der er ikke fra parternes side peget på nogen problemer af proceduremæssig karakter. Udfærdiget i Bruxelles, den 8. oktober 2001. Luc Gyselen
Høringskonsulentens endelige rapport i sag COMP/M.2972 - DSM/Roche Vitamins

(i henhold til artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21))

(2004/C 69/07)

(EØS-relevant tekst)

Den 31. marts 2003 modtog Kommissionen en anmeldelse i henhold til artikel 4 i Rådets forordning (EØF) nr. 4064/89 ("fusionsforordningen") af en overtagelse, hvorved den nederlandske virksomhed DSM NV ("DSM") har aftalt at overtage kontrollen med Roche Vitamins and Fine Chemicals Division ("RV & FC"). DSM afgav tilsagn den 25. april, som ændret den 13. maj, men disse blev anset for at være utilstrækkelige til at forhindre, at der blev indledt en formel procedure efter artikel 6, stk. 1, litra c), i fusionsforordningen af 19. maj 2003.

Den 27. juni afgav DSM yderligere tilsagn, som blev efterprøvet af Kommissionen. Efter en række drøftelser med den relevante tjenestegren i Kommissionen blev der afgivet et endeligt sæt tilsagn den 9. juli 2003.

På grundlag af disse tilsagn mente Kommissionens relevante tjenestegren, at de konkurrencemæssige problemer var løst fuldt ud. Der blev derfor ikke sendt nogen klagepunktsmeddelelse til parterne.

Sagen kræver ingen yderligere kommentarer med hensyn til retten til at blive hørt.

Udfærdiget i Bruxelles, den 22. juli 2003.

Karen Williams
Udtalelse afgivet af Det Rådgivende Udvalg for fusioner og virksomhedsovertagelser på dets 92. møde den 6. marts 2001 om et foreløbigt beslutningsudkast i sag COMP/M.1915 - The Post Office/TPG/SPPL

(2004/C 69/02)

(EØS-relevant tekst)

1. Det Rådgivende Udvalg er enigt med Kommissionen i, at den anmeldte transaktion er en fusion som defineret i fusionsforordningens artikel 3, stk. 1, litra b), og at den har fællesskabsdimension.

2. Det Rådgivende Udvalg er enigt med Kommissionen i, at de relevante produktmarkeder er markederne for erhvervspost og pakkepost til udlandet.

3. Det Rådgivende Udvalg er enigt med Kommissionen i den afgrænsning af det geografiske marked, den har lagt til grund i beslutningsudkastet.

4. Det Rådgivende Udvalg er enigt med Kommissionen i, at den anmeldte transaktion ikke skaber eller styrker nogen dominerende stilling, der ville føre til, at den effektive konkurrence blev betydeligt hæmmet på fællesmarkedet eller en væsentlig del af det inden for pakkepost til udlandet.

5. Det Rådgivende Udvalg er enigt med Kommissionen i, at den anmeldte transaktion ikke skaber eller styrker nogen dominerende stilling, der ville føre til, at den effektive konkurrence blev betydeligt hæmmet på fællesmarkedet eller en væsentlig del af det, for så vidt angår markedet for erhvervspost til udlandet i Det Forenede Kongerige.

6. Det Rådgivende Udvalg er enigt med Kommissionen i, at den anmeldte transaktion vil skabe eller styrke en dominerende stilling, der vil føre til, at den effektive konkurrence hæmmes betydeligt på fællesmarkedet eller en væsentlig del af det, for så vidt angår markedet for erhvervspost til udlandet i Nederlandene.

7. Et flertal i Det Rådgivende Udvalg er enigt med Kommissionen i, at de af den anmeldende part afgivne tilsagn vil eliminere de konkurrenceproblemer, som transaktionen rejste.

Et mindretal finder, at tilsagnene af 27. februar og tilsagnene af 2. marts ikke vil løse de konkurrenceproblemer, transaktionen rejser.

Et mindretal finder, at tilsagnene af 2. marts blev fremsendt for sent til at kunne tages i betragtning.

8. Et flertal i Det Rådgivende Udvalg er enigt med Kommissionen i, at den anmeldte transaktion bør erklæres forenelig med fællesmarkedet og med EØS-aftalen på betingelse af, at de afgivne tilsagn fuldt ud opfyldes. Et mindretal er uenigt heri.

9. Det Rådgivende Udvalg henstiller til, at Kommissionen tager hensyn til alle de punkter, der blev rejst under drøftelsen.

10. Det Rådgivende Udvalg tilslutter sig, at dets udtalelse offentliggøres i Den Europæiske Unions Tidende.
Høringskonsulentens endelige rapport i sag COMP/M.2947 - Verbund/Energie Allianz

(udarbejdet i henhold til artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21))

(2004/C 69/06)

(EØS-relevant tekst)

Beslutningsudkastet giver anledning til følgende bemærkninger:

Den foreslåede fusion blev anmeldt den 20. december 2002.

Den 4. februar 2003 indledte Kommissionen en procedure i henhold til fusionsforordningens artikel 6, stk. 1, litra c), og parterne fik adgang til de vigtigste af de indlæg, som lå til grund for, at Kommissionen nærede alvorlig tvivl med hensyn til fusionens forenelighed med fællesmarkedet. Dette er et vigtigt aspekt af den åbenhedspolitik, som Kommissionen er i færd med at indføre.

Den 10. april 2003 udsendte Kommissionen en klagepunktsmeddelelse, og parterne blev bevilget aktindsigt. Jeg har ikke modtaget indsigelser desangående fra hverken Kommissionens tjenestegrene eller parterne. Parterne svarede på klagepunktsmeddelelsen den 25. april 2003 og begærede en formel høring, som blev afholdt den 29. april 2003.

Den 7. maj 2003 indsendte parterne forslag til forskellige tilsagn, som derpå blev testet på markedet. Ingen af parterne har sået tvivl om markedstestens objektivitet. De tilbød efterfølgende en række ændringer af disse tilsagn. Derefter kunne der fremlægges et udkast til beslutning om godkendelse af fusionen ledsaget af forskellige betingelser. Kommissionens tjenestegrene trak i øvrigt et af klagepunkterne tilbage efter at have modtaget svaret på klagepunktsmeddelelsen og efter afholdelsen af høringen.

Hverken parterne eller tredjeparter har gjort indvendinger mod forløbet af proceduren.

Beslutningsudkastet beskæftiger sig kun med de klagepunkter, som parterne har haft lejlighed til at kommentere. Jeg mener derfor, at parternes ret til at blive hørt i denne sag er blevet tilgodeset.

Udfærdiget i Bruxelles, den 3. juni 2003.

Serge Durande
Udtalelse fra Det Rådgivende Udvalg for kontrol med fusioner og virksomhedsovertagelser afgivet på det 117. møde den 18. juli 2003 om et udkast til beslutning om sag COMP/M.2972 - DSM/Roche Vitamins

(2004/C 69/03)

(EØS-relevant tekst)

1. Det Rådgivende Udvalg er enigt med Kommissionen i, at den anmeldte foranstaltning udgør en foranstaltning i henhold til artikel 3, stk. 2, sammen med artikel 3, stk. 1, litra b), i fusionsforordningen, og at den har en fællesskabsdimension som defineret i artikel 1, stk. 2, i den forordning.

2. Det Rådgivende Udvalg er enigt med Kommissionen i, at de relevante produktmarkeder, der påvirkes af fusionen, er fremstilling og distribution af:

a) fytase

b) NSP-nedbrydningsenzymer.

3. Det Rådgivende Udvalg er enigt med Kommissionen i, at de relevante geografiske markeder, der påvirkes af fusionen, er:

a) i det mindste hele EØS for så vidt angår fremstilling af fytase og NSP-nedbrydningsenzymer

b) hele EØS for så vidt angår distribution af fytase og NSP-nedbrydningsenzymer.

4. Det Rådgivende Udvalg er enigt med Kommissionen i, at den påtænkte fusion sandsynligvis kan give alvorlige problemer for så vidt angår skabelse eller styrkelse af en dominerende stilling på markedet for fytase.

5. Et flertal af det Rådgivende Udvalg er enigt med Kommissionen i, at den påtænkte fusion ikke giver anledning til konkurrenceproblemer på markedet for NSP-nedbrydningsenzymer. Et mindretal er uenigt.

6. Det Rådgivende Udvalg er enigt med Kommissionen i, at de tilsagn, som den anmeldende part har afgivet, ændrer den anmeldte fusion i en sådan grad, at den alvorlige tvivl med hensyn til den påtænkte fusions forenelighed med fællesmarkedet fjernes.

7. Det Rådgivende Udvalg er enigt med Kommissionen i, at fusionen bør erklæres for forenelig med fællesmarkedet i henhold til artikel 8, stk. 2, i fusionsforordningen og med EØS-aftalen, forudsat at de tilsagn, som den anmeldende part har afgivet, overholdes.

8. Det Rådgivende Udvalg anbefaler, at dets udtalelse offentliggøres i Den Europæiske Unions Tidende.

9. Det Rådgivende Udvalg anmoder Kommissionen om at tage hensyn til det Rådgivende Udvalgs bemærkninger og kommentarer.
Udtalelse afgivet af Det Rådgivende Udvalg for kontrol med fusioner og virksomhedsovertagelser på udvalgets 101. møde den 1. oktober 2001 vedrørende det foreløbige udkast til beslutning i sag nr. IV/M.2187 - CVC/Lenzing

(2004/C 69/05)

(EØS-relevant tekst)

1. Det Rådgivende Udvalg er enig med Kommissionen i, at den anmeldte transaktion udgør en fusion som defineret i fusionsforordningens artikel 3, stk. 1, litra b), og at den er af fællesskabsdimension som defineret i samme forordnings artikel 1, stk. 2.

2. Et flertal af udvalgets medlemmer er enig med Kommissionen i, at det relevante produktmarked omfatter:

a) råvarecelluld

b) spindfarvet celluld

c) celluld til kompresser

d) Lyocell og

e) Lyocell's produktions- og procesteknologi.

Et mindretal er uenig i punkt b) og c).

3. I forhold til de under punkt 2 fastlagte produktmarkeder er det Rådgivende Udvalg enig med Kommissionen i, at den geografiske rækkevidde for markederne under a), b), og c) er EØS, for marked d) EØS som et minimum, men dette spørgsmål kan stå åbent, og for marked e) er verdensomspændende.

4. Et flertal af udvalgets medlemmer er enig med Kommissionen i, at den anmeldte fusion vil føre til skabelse eller styrkelse af en dominerende stilling på markederne for:

a) råvarecelluld i EØS

b) spindfarvet celluld i EØS

c) Lyocell i EØS eller udover EØS-markedet

d) på verdensplan for Lyocell's produktions- og procesteknologi,

og til en styrkelse af en dominerende stilling på markedet for

e) celluld til kompresser i EØS,

hvilket i vidt omfang vil være til skade for en effektiv konkurrence i fællesmarkedet og for EØS-aftalens funktion.

Et mindretal er uenig i punkt b) og e).

5. Et flertal af udvalgets medlemmer er enig med Kommissionen i, at de af CVC afgivne tilsagn den 25. september 2001 er tilstrækkelige til at fjerne den konkurrencemæssige betænkelighed på alle de markeder, hvor den anmeldte fusion ville føre til skabelse eller styrkelse af en dominerende stilling.

Et mindretal af udvalgets medlemmer afholdt sig fra at udtale sig om de foreslåede tilsagns hensigtsmæssighed eller overhovedet, idet de mener, at Kommissionen har misligholdt sin forpligtelse i henhold til fusionsforordningens artikel 19, stk. 5, med hensyn til at fremsende vigtige dokumenter til medlemsstaterne 14 dage inden mødet.

6. Det Rådgivende Udvalg er enig med Kommissionen i, at fusionen bør erklæres uforenelig med fællesmarkedet og EØS-aftalen.

7. Det Rådgivende Udvalg opfordrer Kommissionen til at tage hensyn til alle de forhold, der blev drøftet på mødet.

8. Det Rådgivende Udvalg henstiller, at dets udtalelse offentliggøres i Den Europæiske Unions Tidende.
Høringskonsulentens endelige rapport i sag COMP/M.2698 — Promatech/Sulzer Textil (i henhold til artikel 15 i Kommissionens beslutning 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21)) (EØS-relevant tekst.)



EU-Tidende nr. C 067 af 17/03/2004 s. 0014 - 0014



Høringskonsulentens endelige rapport i sag COMP/M.2698 - Promatech/Sulzer Textil (i henhold til artikel 15 i Kommissionens beslutning 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21)) (2004/C 67/08) (EØS-relevant tekst) Beslutningsudkastet giver ikke anledning til nogen særlige bemærkninger angående retten til at blive hørt. Kommissionen indledte behandlingen af denne sag efter anmodning fra flere medlemsstater fremsat i henhold til artikel 22, stk. 3, i Rådets forordning (EF) nr. 4064/89 ("fusionsforordningen"), som ændret ved Rådets forordning (EF) nr. 1310/97. Efter at have indledt procedure efter artikel 6, stk. 1, litra c), den 14. april 2002 gennemførte Kommissionen en tilbundsgående undersøgelse af de markeder, hvor den havde påvist konkurrenceproblemer. Den 19. juni 2002 afgav Promatech en række tilsagn, der indebar en ændring af den oprindelige fusionsplan, for at løse de af Kommissionen påviste konkurrenceproblemer og opnå en godkendelse af fusionen hurtigst muligt. Kommissionen konkluderede, at tilsagnene fra parterne vil bevare eller genoprette den effektive konkurrence i de medlemsstater, der havde anmodet Kommissionen om at tage sagen til behandling. Der er derfor ikke udsendt nogen klagepunktsmeddelelse i denne sag, og der foreslås vedtaget en beslutning efter fusionsforordningens artikel 8, stk. 2. Bruxelles, den 18. juli 2002. Karen Williams
DA Den Europæiske Unions Tidende C 305/4

HØRINGSKONSULENTENS ENDELIGE RAPPORT I SAG COMP/38.284/D2 (AIR FRANCE/ALITALIA)

(udarbejdet i henhold til artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager — EFT L 162 af 19.6.2001, s. 21)

(2004/C 305/04)

Udkastet til beslutning i ovennævnte sag giver anledning til følgende bemærkninger:

Den 13. november 2001 anmeldte Air France og Alitalia forskellige aftaler til Kommissionen med begæring om negativattest i henhold til artikel 3, stk. 2, i forordning (EØF) nr. 3975/87, subsidiært fritagelse i henhold til artikel 5 i samme forordning.

Et resumé af ansøgningen blev offentliggjort den 8. maj 2002 i De Europæiske Fællesskabers Tidende, og tredjeparter samt medlemsstaterne blev opfordret til at indsende eventuelle bemærkninger hertil til Kommissionen inden for en frist på 30 dage i overensstemmelse med artikel 5, stk. 2, i forordning (EØF) nr. 3975/87.

Den 1. juli 2002 meddelte Kommissionen parterne i overensstemmelse med artikel 5, stk. 3, i forordning (EØF) nr. 3975/87, at der bestod alvorlig tvivl med hensyn til, om de anmeldte aftaler kunne henføres under traktatens artikel 81, stk. 3.

Efter drøftelser med Kommissionens tjenestegrene afgav parterne en række tilsagn, der blev offentliggjort den 9. december 2003 i overensstemmelse med artikel 16, stk. 3, i forordning (EØF) nr. 3975/87 sammen med opfordring til alle interesserede tredjeparter om at indsende eventuelle bemærkninger hertil.

Adskillige luftfartsselskaber og de britiske konkurrencemyndigheder (UK Office of Fair Trading) fremsatte bemærkninger til de foreslåede konkurrencebeskyttende foranstaltninger, og parterne accepterede at forbedre deres tilsagn med det resultat, at de bekymringer, som Kommissionens tjenestegrene oprindeligt nærede for konkurrencen, er blevet fjernet.

Jeg konkluderer derfor, at retten til at blive hørt er blevet tilgodeset i denne sag.
5.

Forslaget supplerer og styrker forordning (EF) nr. 1073/1999, Rådets forordning (EF) nr. 515/97 og Rådets forordning (EF) nr. 1798/2003, og dets bestemmelser svarer i mange henseender til bestemmelserne i den nævnte lovgivning. I den forbindelse er der grund til at fremsætte følgende bemærkninger: a) Der bør i udkastet indsættes en bestemmelse om ændring af artikel 37, stk. 4, i Rådets forordning (EF) nr. 515/97 om tilsyn med beskyttelsen af personoplysninger, så der tages hensyn til, at der nu er udpeget en Europæisk Tilsynsførende for Databeskyttelse. På baggrund heraf bør hele artikel 37 også tages op til fornyet overvejelse, så der kan skabes et mere hensigtsmæssigt og effektivt tilsynssystem og system for samarbejde mellem tilsynsmyndighederne. Den foreslåede forordning bør indeholde bestemmelser om eller bygge videre på et tilsvarende system. b) Det udvalg, der er nedsat i henhold til artikel 43 i forordning (EF) nr. 515/97, og hvis opgaver udvides til også at omfatte forslagets anvendelsesområde, giver anledning til nogle problemer, der bør behandles, i hvert fald med hensyn til det foreliggende forslag, hvis lejligheden ikke benyttes til at ændre forordning (EF) nr. 515/97 yderligere. Det synes at fremgå af forordningens engelsksprogede udgave, at ad hoc-sammensætningen udgøres af de repræsentanter, der omhandles i artikel 43, stk. 1, tillige med databeskyttelsesrepræsentanterne. Det bør fremgå klart, at ad hoc-sammensætningen, som det fastslås i den fransksprogede udgave, består af »repræsentanter, der er udpeget af hver medlemsstat fra dens egen eller dens egne nationale tilsynsmyndigheder«. Under alle omstændigheder bør Den Europæiske Tilsynsførende for Databeskyttelse udtrykkeligt nævnes.
2.

Referenceperioden er: — januar måned for omregningskurser, der skal anvendes fra den følgende 1. april — april måned for omregningskurser, der skal anvendes fra den følgende 1. juli — juli måned for omregningskurser, der skal anvendes fra den følgende 1. oktober — oktober måned for omregningskurser, der skal anvendes fra den følgende 1. januar. Omregningskurserne for valuta vil blive offentliggjort i andet nummer af Den Europæiske Unions Tidende (C-udgaven) i februar, maj, august og november.
Udtalelse afgivet af Det rådgivende udvalg for kontrol med fusioner og virksomhedsovertagelser på udvalgets 82. møde den 12. juli 2000 vedrørende det foreløbige udkast til beslutning i sag COMP/M.1806 - Astra Zeneca/Novartis

(2004/C 102/12)

(EØS-relevant tekst)

(Kommissionens beslutning 2004/310/EF - EUT L 110 af 16.4.2004)

Det rådgivende udvalg er enigt med Kommissionen i, at den anmeldte transaktion udgør en fusion som omhandlet i fusionsforordningens artikel 3, stk. 1, litra a).

Det rådgivende udvalg er enigt med Kommissionen i, at den anmeldte transaktion er af fællesskabsdimension som defineret i fusionsforordningens artikel 1, stk. 2.

Det rådgivende udvalg er enigt med Kommissionen i dens definition af de relevante produktmarkeder i udkastet til beslutning.

Det rådgivende udvalg er enigt med Kommissionen i dens definition af de relevante geografiske markeder i udkastet til beslutning.

Det rådgivende udvalg er enigt med Kommissionen i, at den oprindeligt anmeldte fusion ville have skabt eller styrket en dominerende stilling på de markeder, der er angivet i udkastet til beslutning.

Det rådgivende udvalg er enigt med Kommissionen i, at de tilsagn, som parterne har afgivet, er tilstrækkelige til at fjerne bekymringerne for konkurrencen.

Det rådgivende udvalg er derfor enigt med Kommissionen i, at transaktionen bør erklæres forenelig med fællesmarkedet og EØS-aftalen.

1. Det rådgivende udvalg anbefaler, at denne udtalelse offentliggøres i Den Europæiske Unions Tidende.

2. Kommissionen tager hensyn til bemærkningerne fremsat af det rådgivende udvalg.
Høringskonsulentens endelige rapport i sag COMP/38.240 - Industrirør

(udarbejdet i overensstemmelse med artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21))

(2004/C 102/05)

(EØS-relevant tekst)

Udkastet til beslutning giver anledning til følgende bemærkninger vedrørende retten til at blive hørt:

Efter en klage fra Mueller Industries Inc. vedrørende karteldannelse i LWC-rørsektoren vedtog Kommissionen den 3. juli 2003 en klagepunktsmeddelelse mod producenter af industrirør, nemlig Wieland Werke AG, Outokumpu Oyj, Outokumpu Copper Products Oy, Società Metallurgica Italiana SpA, KM Europa Metal AG, Tréfimétaux SA og Europa Metalli SpA.

Alle parter indsendte inden tidsfristens udløb skriftlige svar vedrørende klagerne. De bestred i det væsentlige ikke de faktiske omstændigheder.

Virksomhederne fik adgang til sagsoplysningerne ved hjælp af cd-rom'er.

En virksomhed bad om lov til at deltage i en høring, men trak efterfølgende sin anmodning tilbage. De øvrige parter gav afkald på retten til at forsvare deres sag ved en mundtlig høring.

En af parterne anmodede om at få adgang til de ikke-fortrolige udgaver af de medsagsøgtes svar på klagepunktsmeddelelsen. Jeg svarede, at Kommissionen ikke har pligt til at give adgang til ikke-fortrolige udgaver af svar fra de medsagsøgte.

I lyset af virksomhedernes skriftlige svar besluttede Kommissionens tjenestegrene ikke at fortsætte proceduren mod Società Metallurgica Italiana SpA.

Udkastet til Kommissionens beslutning indeholder ingen yderligere klager i forbindelse med virksomhederne end dem, der er omfattet af klagepunktsmeddelelsen.

I lyset at ovennævnte finder jeg, at retten til at blive hørt er blevet respekteret i denne sag.

Udfærdiget i Bruxelles, den 9. december 2003.

Serge Durande